संवाद सहयोगी, बिलावर : सीपी वर्कर्स, आइटीआइ ट्रेंड सीपी वर्क एंड लैंड डोनर्स 50 महीनों का बकाया वेतन देने की मांग लेकर बिलावर दौरे पर पहुंचे डिवीजनल कमिश्नर जम्मू संजीव वर्मा से गुहार लगाई। मंगलवार को ऑल जम्मू-कश्मीर सीपी वर्कर्स, आइटीआइ ट्रेंड सीपी वकर्स एंड लैंड डोनर्स ने डिवकाम को बताया कि विभाग की उपेक्षा का ही नतीजा है कि उन लोगों को 50 महीने का वेतन बकाया है। समय पर वेतन न मिलने से वे लोग आर्थिक परेशानी का शिकार हो चुके हैं। उनका हाल यह है कि लोग अब उन्हें उधार देने से भी परहेज करते हैं। ऑल जम्मू-कश्मीर आइटीआइ ट्रेंड, सीपी वर्कर्स एंड लैंड डोनर्स एसोसिएशन के बीरबल जलमेरिया, प्रेम सिंह, अशोक कुमार, सतपाल, कमलेश बसोत्रा, विक्रम कुमार, केवल कुमार, पूर्ण सिंह, सत्यपाल ने बताया कि बिना पैसों के उनके भूखे मरने की कगार पर खडे़ हैं। इसलिए वह ही उनके साथ न्याय करे। उन्हें बकाया वेतन देने के साथ एसआरओ 520 का लाभ देते हुए दैनिक वेतन भोगियों को नियमित वेतन देने के लिए जनरल हेड बनाया जाएगा। उन्होंने कहा कि उन्होंने वेरीफिकेशन के लिए सीपी वर्कर्स के कागजातों को सचिवालय भेजने की भी माग डिवकाम से की। डिवकाम संजीव वर्मा ने कहा कि वह अधिकारियों से इस पर चर्चा करेंगे।